Murchadh MacLeòid

Bha Murchadh MacLeòid na thidsear, na fhear-sgrùdaidh sgoile Gàidhlig agus na ùghdar. Dh'aithnicheadh daoine e mar Murchadh HMI.'Sàr Ghàidheal air caochlach' BBC Naidheachdan 13 Màrt 2013

 A bheatha 
'S ann à Griais ann an Leòdhas a bha Mgr. Murchadh MacLeòid.Fios naidheachd an t-Sabhail. An Dàmhair 2009 

Bha e na oileanach aig Oilthigh Obar Dheathain far an do rinn e ceum ann an Ceiltis is Laideann. Fhuair e sgoilearachd bho Cholaiste Immanuel aig Oilthigh Chambridge.   
Bha e na thidsear fad iomadh bliadhna, an toiseach a' teagaisg Gàidhlig agus Laideann ann an Sgoil Bhàgh a’ Chaisteil ann am Barraigh. An uair sin, bha e na Cheannard air a’ Ghàidhlig ann an sgoiltean air feadh aig seann Chomhairle Shiorrachd Inbhir Nis. Bha e na fhear-sgrùdaidh Gàidhlig fad fichead bliadhna bho 1969-1989 ann an sgoiltean na h-Alba.Radio nan Gaidheal 'Murchadh HMI' Fios mun ùghdar ann an Gàidhlig ann an Albainn (1976) deas. D. Thomson, Glasgow: Gairm, d.92

Mar ùghdar, dh'fhoillsich e leabhraichean teagaisg do cloinne le Gàidhlig agus do luchd-ionnsachaidh.

Bha e na bhall dhen chiad fho-chomataidh 'GOC'.Scottish Certificate of Education Examination Board (1981) "Gaelic Orthographic Conventions" Dalkeith. Chithear leth-bhreac dhen chiad aithisg GOC air-loidhne. Tha ballrachd an fho-chomataidh ri fhaicinn an seo.

Ann an 2009, rinn Radio nan Gaidheal sreath de 6 prògraman mu a bheatha leis an tiotal 'Murchadh HMI'. Cuideachd ann an 2009, choisinn e duais 'Sàr-Ghaidheal' bho Sabhal Mòr Ostaig. Bha e cuideachd na Cheann-feadhna agus leabharlannaiche urramach aig Comunn Gàidhlig Inbhir Nis.

Chaochail e ann an 2013 aig aois 83.

 Clàr-leabhraichean 
 Leabhraichean 
 MacLeòid, Murchadh. (1962) Làithean Geala Glaschu: Oilthigh Obair Dheadhain. (Sreath na Sgoile - Leabhar 1. Fo stiùireadh Ruairidh MhicThómais)
 (1972: air ath-chlò-bhualadh) "Làithean Geala" Glaschu: Oilthigh Ghlaschu, Roinn nan Cànanan Ceilteach.
 Leabhar gus stuthan leughaidh agus sgrìobhadh a thabhann do chloinne le Gàidhlig mar-thà. 

 MacLeòid, Murchadh. (1968) Seumas beag Glaschu: Gairm

 Artaigilean 
 MacLeòid, Murchadh. (1967) 'Gàidhlig gun ghràmair' ann an Gairm 58, 169-171. "Artaigil a' mìneachadh stoidhle teagaisg ann an sreath ùr de leabhraichean airson luchd-ionnsachaidh."

 Iomraidhean 

 Ceanglaichean a-mach 
 Murchadh HMI air Radio nan Gaidheal

Roinn-seòrsa:Daoine à Alba